**RAPORT CECBID – Robert Poenaru**

**Mai 2022**

**1.Implementarea unui sistem de administrare a pachetelor pentru sistemele de calcul virtualizate (VM) dintr-o retea**

Scopul acestui serviciu este de a putea asigura utilizatorului o interfata web care sa permita afisarea unor liste cu pachetele software instalate pe instantele de computing ce ruleaza in reteaua Openstack [1] si asupra carora utilizatorul are drept de acces. In versiunea curenta, acest serviciu ofera posibilitatea de a putea vizualiza pachetele, de a verifica existenta unor versiuni noi comparativ cu cele deja instalate, si de a putea aduce fiecare pachet/serviciu la versiunea cea mai noua disponibila.


Pentru dezvoltarea sistemului, s-a folosit in mod principal modulul Flask [3]. Flask permite realizarea de aplicatii web prin intermediul limbajului de programare Python, ceea ce ofera un grad foarte mare de compatibilitate intre diferitele arhitecturi hardware dar si sisteme de operare. Aplicatia *principala* dezvoltata in cadrul proiectului contine mai multe functii, iar una dintre acestea este managementul de pachete de pe resursele de calcul, al carui mecanism de functionare va fi descris in cele ce urmeaza. Aceasta va rula in permanenta pe un *server principal*, i.e., un nod de calcul deschis pentru accesul web de catre public (in continuare se va utiliza doar denumirea de server pentru a se face referire la nodul pe care este dezvoltat serviciul web Flask).

In procesul vizualizare al pachetelor de pe VM-urile disponibile, exista atat o parte de *backend* (modul de executie al functiilor dezvoltate in Python) dar si *frontend* (interfata grafica efectiva pe care utilizatorul o acceseaza/utilizeaza). La fiecare conectare, practic, utilizatorul va putea vizualiza informatii care au fost create sau procesate in partea de backend, prin executarea unui intreg grup de functii si module Python.

*1.1 Backend*

Toate informatiile cu privire la masinile virtuale disponibile pentru utilizator (sau denumit in continuare *user*) sunt preluate dintr-o baza de date ce exista in prealabil, pe unul din agentii principali ai retelei Openstack. Baza de date cu masinile virtuale a fost creata in cadrul unei implementari separate ce *interogheaza* constant infrastructura OpenStack, verificand ce resurse sunt atribuite utilizatorului. Baza de date este obtinuta prin executarea a unei comenzi de tip terminal, iar rezultatul comenzii va fi captat, parsat si stocat in userID.openstack.VM.list.db.

Numele bazei de date este configurat in asa fel incat sa se poata asigura o diferentiere a masinilor virtuale disponibile pe OpenStack si pentru ca interfata web sa acceseze fisierul ce corespunde in mod corect utilizatorului logat. Modulul sqlite3 [4] asigura fluxul de citire/modificare a bazei de date, iar structura acesteia poate fi vazuta in figura de mai jos:



Campul ID contine un lant de caractere (numit *hash*) care va fi atribuit in mod unic fiecarei masini virtuale. Acest lucru va facilita controlul individual al fiecarui VM, intrucat user-ul va putea avea instante cu nume identic (campul Name din figura), insa ID-ul va fi diferit pentru fiecare.

In momentul in care utilizatorul va accesa pagina de management de pachete din cadrul aplicatiei principale Flask, va avea la dispozitie un buton prin care poate vizualiza intreaga lista de VM-uri (aceasta listava fi prezentata la partea de frontend). Prin apasarea butonului se va interoga baza de date userID.openstack.VM.list.db , proces realizat cu ajutorul functiei refresh\_instances().

Legatura (i.e., modul de comunicare) dintre client si server se realizeaza prin schimbul constant de evenimente asigurat de serviciul socketIO [5]. Acest modul este necesar atat pe aplicatia Flask dezvoltata in Python:

from flask\_socketio import SocketIO

from flask\_socketio import emit

from flask import Flask, render\_template

cat si pe interfata web (HTML + JavaScript + CSS):

<!-- use socketIO -->

<script

src="https://cdnjs.cloudflare.com/ajax/libs/socket.io/4.0.1/socket.io.js"

crossorigin="anonymous">

</script>

Un eveniment socketIO definit in interfata web fi configurat sa trasmita (denumirea tehnica este de a *emite*) o anumita comanda catre server, dar si viceversa. Astfel, prin apasarea butonului „instance-refresher”, un eveniment cu comanda „refresh\_instances” va fi emis catre server:

$("#instance-refresher").click(() => {

console.log("Refreshing instances");

sio.emit("refresh\_instances");

});

Serverul va raspunde acestui mesaj tot prin intermediul unui eveniment socketIO, executand un set de instructiuni in cadrul functiei refresh\_instances()si finalizand cu transmiterea raspunsului catre client (aplicatia web):

@socketio.event

def refresh\_instances():

print('User requested VM list')

active\_vms = [(vm[0], vm[1]) for vm in vm\_db.get\_user\_vms(VM\_DB)]

emit('instances', {'vms': active\_vms})

In codul de mai sus, variabilele vm[0] si vm[1] reprezinta ID-ul si numele masinilor virtuale ce sunt preluate din baza de date. Lista de VM-uri se transmite catre interfata web cu ajutorul comenzii *emit* din modulul socketIO. Odata ce lista este primita, aceasta va fi redata ca si continut HTML pe pagina activa. Intrucat editarea continua a sursei „.html” nu este o metoda eficienta, se va folosi jQuery [6]:

<!-- use jQuery -->

<script src="https://ajax.googleapis.com/ajax/libs/jquery/3.3.1/jquery.min.js">

</script>

pentru a putea accesa doar anumite campuri (tag-uri) din pagina HTML. In cazul afisarii masinilor virtuale, acestea vor fi asezate sub forma unui tabel in momentul in care instantele VM sunt primite de la serverul principal:

//save the instances list from the server as an array

sio.on("instances", (data) => {

$("#vm-drp-list").empty();

data.vms.forEach((element) => {

let vm\_name = element[1];

let vm\_id = element[0];

$("#vm-drp-list").append(

'<a class="dropdown-item" href="#">' + vm\_name + "</a>"

);

vm\_id\_list.push(vm\_id);

vm\_name\_list.push(vm\_name);

});

});

In codul de mai sus, prima comanda se asigura ca tabelul este gol inainte de initializare, iar variabilele vm\_id\_list, vm\_name\_list sunt utilizate pentru memorarea fiecarui ID si nume de VM, pentru o utilizare ulterioara a acestora.